<http://schema.org/articleBody>
"La partida d&amp;#039;escacs de la negociaci\u00F3 de l&amp;#039;Estatut tenia una pe\u00E7a que destacava per sobre de la resta, amb el perm\u00EDs del model de finan\u00E7ament: la gesti\u00F3 de l&amp;#039;aeroport del Prat. Segons expliquen diversos negociadors i observadors del proc\u00E9s, aquesta infraestructura clau va arribar a constar en algun esborrany de la norma catalana. &amp;quot;Francesc Homs i Alfredo P\u00E9rez Rubalcaba van arribar a un principi d&amp;#039;acord segons el qual l&amp;#039;Estat traspassava a Catalunya els aeroports de Reus i Girona i es creava un consorci amb majoria catalana al Prat&amp;quot;, rememora Pere Macias, portaveu adjunt de CiU al Congr\u00E9s i aleshores integrant de l&amp;#039;equip negociador de l&amp;#039;Estatut per part dels nacionalistes. Aquest principi d&amp;#039;acord que recorda Macias no es va complir. Com tampoc mai cap govern espanyol ha apostat obertament i fins al final per la gesti\u00F3 descentralitzada de l&amp;#039;aeroport de Barcelona. El comprom\u00EDs entre Homs -ara portaveu del Govern- i Rubalcaba -ara cap de files dels socialistes al Congr\u00E9s- va quedar en paper mullat. Macias ho atribueix al &amp;quot;triomf dels jacobinistes del PSOE&amp;quot;. I assenyala un nom en concret: Fernando Palao, secretari general de Transports al ministeri de Foment, que encap\u00E7alava aleshores Magdalena \u00C1lvarez.  &amp;quot;Abans es dividiria Espanya...&amp;quot; Cap dels negociadors catalans de l&amp;#039;Estatut guarda un bon record de Palao. Joan Puigcerc\u00F3s, en aquella \u00E8poca diputat al Congr\u00E9s, va dinar-hi una vegada acompanyat de Josep Andreu, company seu al grup parlamentari republic\u00E0. L&amp;#039;escena \u00E9s tragic\u00F2mica. Puigcerc\u00F3s recorda: &amp;quot;Palao ens deia que la gesti\u00F3 catalana de l&amp;#039;aeroport era inconstitucional. I llavors ens va ensenyar una Constituci\u00F3 per acompanyar el seu argument, que era: \u00ABAbans Espanya es dividiria que no Catalunya lideraria el Prat\u00BB&amp;quot;. Altres negociadors catalans atribueixen l&amp;#039;organitzaci\u00F3 d&amp;#039;una revolta interna al secretari d&amp;#039;estat de Transports per frenar qualsevol aspiraci\u00F3 de descentralitzar el model aeroportuari.  La fallida negociaci\u00F3 estatut\u00E0ria -el nou text el va pactar Artur Mas amb Jos\u00E9 Luis Rodr\u00EDguez Zapatero a la Moncloa i es va aprovar en refer\u00E8ndum el juny del 2006- va fer que tot continu\u00E9s imm\u00F2bil al Prat. &amp;quot;I els alts funcionaris, amb Palao al capdavant, van brindar amb cava per celebrar-ho&amp;quot;, denuncia Macias.  Un any despr\u00E9s, per\u00F2, la societat civil catalana va fer un pas endavant. En un acte a l&amp;#039;escola de negocis Iese, a Barcelona, prop d&amp;#039;un miler d&amp;#039;empresaris van reclamar una gesti\u00F3 individualitzada del Prat perqu\u00E8 es convert\u00EDs en un  hub internacional. Una posici\u00F3 que contrasta fortament amb el silenci actual de l&amp;#039;empresariat un cop el PP ha decidit bloquejar  sine die la singularitzaci\u00F3 del Prat. Fonts de CiU atribueixen aquesta actitud al &amp;quot;nefast&amp;quot; paper que est\u00E0 tenint Josep Piqu\u00E9 -president del Cercle d&amp;#039;Economia i de Vueling- en aquest assumpte. &amp;quot;Presideix una entitat que boicoteja la gesti\u00F3 individualitzada del Prat i tamb\u00E9 el pacte fiscal&amp;quot;, es queixa amargament un dirigent de CiU. &amp;quot;Ning\u00FA ha aixecat la veu, ni els empresaris ni el Govern&amp;quot;, lamenta Joaquim Nadal, president del grup parlamentari del PSC i durant els anys del tripartit conseller de Pol\u00EDtica Territorial i Obres P\u00FAbliques.  Entre Blanco i el PP La situaci\u00F3 va fer un gir quan Jos\u00E9 Blanco, el ministre de Foment que va succeir Magdalena \u00C1lvarez, va apostar a finals del 2010 per la privatitzaci\u00F3 dels aeroports de Barajas i del Prat. La not\u00EDcia va ser ben rebuda per part de les institucions catalanes, que veien en aquesta mesura una oportunitat d&amp;#039;or per millorar la competitivitat de la infraestructura barcelonina. &amp;quot;Aix\u00ED s&amp;#039;aconseguia que el Prat deix\u00E9s de ser un aeroport infrautilitzat&amp;quot;, considera Nadal.  Aquesta decisi\u00F3 de Blanco ja la va gestionar l&amp;#039;executiu d&amp;#039;Artur Mas. En un dinar de representants de CiU amb Isa\u00EDas T\u00E1boas -exsecretari general de Presid\u00E8ncia amb Jos\u00E9 Montilla i en aquells moments secretari d&amp;#039;estat de Transports- i Rafael Simancas, els dos representants socialistes els van explicar com seria el nou model. &amp;quot;Van tenir una actitud positiva, per\u00F2 es va precipitar el final de la legislatura&amp;quot;, recorda Pere Macias, present en aquell \u00E0pat.  L&amp;#039;arribada del PP al poder ha esberlat qualsevol esperan\u00E7a de gestionar el Prat de manera individual. &amp;quot;I aix\u00F2 \u00E9s pr\u00E0cticament malversaci\u00F3 de fons p\u00FAblics, perqu\u00E8 l&amp;#039;Estat est\u00E0 renunciant a ingressos de 5.000 milions d&amp;#039;euros, com a m\u00EDnim&amp;quot;, insisteix Macias. Nadal reparteix les culpes: &amp;quot;Ni CiU ni el PP han mogut fitxa per solucionar res&amp;quot;. Puigcerc\u00F3s considera que el govern espanyol no t\u00E9 cap intenci\u00F3 d&amp;#039;individualitzar el Prat perqu\u00E8 ara &amp;quot;est\u00E0 tot molt ben organitzat&amp;quot; i fer-ho faria perdre capacitat de negoci a molta gent de &amp;quot;l&amp;#039; establishment funcionarial&amp;quot;. De la negociaci\u00F3 de l&amp;#039;Estatut a l&amp;#039;any 2012, l&amp;#039;aeroport del Prat sempre ha acabat volant per sobre dels interessos catalans."^^<http://www.w3.org/2001/XMLSchema#string>
<http://www.ara.cat/dossier/Laeroport-que-sempre-volat-Catalunya_0_707929259.html>